Document ID: 32004R1645

ΚΑΝΟΝΙΣΜΌΣ (ΕΚ) αριθ. 1645/2004 ΤΗΣ ΕΠΙΤΡΟΠΉΣ
της 20ής Σεπτεμβρίου 2004
για την τροποποίηση του κανονισμού (ΕΚ) αριθ. 2287/2003 του Συμβουλίου όσον αφορά τις αλιευτικές δυνατότητες για τον καπελάνο στα ύδατα της Γροιλανδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2287/2003 του Συμβουλίου, της 19ης Δεκεμβρίου 2003, περί καθορισμού, για το 2004, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα που απαιτούνται περιορισμοί αλιευμάτων (1), και ιδίως το άρθρο 5 παράγραφος 3,
Εκτιμώντας τα ακόλουθα:
(1)
Οι αλιευτικές δυνατότητες της Κοινότητας για τον καπελάνο στη ζώνη V και XIV (ύδατα Γροιλανδίας) για το 2004 καθορίζονται προσωρινώς στο παράρτημα ΙΓ του κανονισμού (ΕΚ) αριθ. 2287/2003.
(2)
Βάσει του τέταρτου πρωτοκόλλου για τον καθορισμό των όρων σχετικά με την αλιεία, που προβλέπονται στην αλιευτική συμφωνία μεταξύ της Ευρωπαϊκής Οικονομικής Κοινότητας, αφενός, και της κυβέρνησης της Δανίας και της τοπικής κυβέρνησης της Γροιλανδίας, αφετέρου (2), η Κοινότητα λαμβάνει το 7,7 % των συνολικών επιτρεπόμενων αλιευμάτων (TAC) για τον καπελάνο στις ζώνες V και XIV (ύδατα Γροιλανδίας), το οποίο αντιστοιχεί στο 70 % του γροιλανδικού μεριδίου των TAC.
(3)
Με επιστολή της 9ης Ιουλίου 2004, οι αρχές της Γροιλανδίας πληροφόρησαν την Επιτροπή ότι το μερίδιο της Γροιλανδίας για τον καπελάνο για το 2004 καθορίστηκε σε 335 000 τόνους. Οι τελικές αλιευτικές δυνατότητες καπελάνου για την Κοινότητα κατά τη διάρκεια του 2004 θα πρέπει, ως εκ τούτου, να καθορισθούν σε 25 795 τόνους στις ζώνες V και XIV (ύδατα Γροιλανδίας).
(4)
Η μείωση των TAC δεν θα πρέπει να έχει ως αποτέλεσμα να υπόκεινται τα νομίμως αλιευόμενα αλιεύματα πριν από την έναρξη ισχύος του παρόντος κανονισμού, σε μειώσεις ποσοστώσεων βάσει του άρθρου 23 παράγραφος 1 του κανονισμού (ΕΟΚ) αριθ. 2847/93 του Συμβουλίου (3), του άρθρου 5 του κανονισμού (ΕΚ) αριθ. 847/96 του Συμβουλίου (4) ή του άρθρου 26 του κανονισμού (ΕΚ) αριθ. 2371/2002 του Συμβουλίου (5).
(5)
Ως εκ τούτου, ο κανονισμός (ΕΚ) αριθ. 2287/2003 θα πρέπει να τροποποιηθεί αναλόγως,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΓ του κανονισμού (ΕΚ) αριθ. 2287/2003 τροποποιείται σύμφωνα με το παράρτημα του παρόντος κανονισμού.
Άρθρο 2
Το άρθρο 23 παράγραφος 1 του κανονισμού (ΕΟΚ) αριθ. 2847/93, το άρθρο 5 του κανονισμού (ΕΚ) αριθ. 847/96 και το άρθρο 26 του κανονισμού (ΕΚ) αριθ. 2371/2002 δεν έχουν εφαρμογή στα αλιεύματα καπελάνου που αλιεύονται στις ζώνες V και XIV (ύδατα Γροιλανδίας) πριν από την έναρξη ισχύος του παρόντος κανονισμού και τα οποία υπερβαίνουν την ποσόστωση που καθορίζεται στο παράρτημα ΙΓ του κανονισμού (ΕΚ) αριθ. 2287/2003, όπως τροποποιήθηκε από τον παρόντα κανονισμό.
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.
Βρυξέλλες, 20 Σεπτεμβρίου 2004.

Labels: 18
6